સૈન ફ્રાંસિસ્કો, કેલિફોર્નિયામાં યૂ ટ્યૂબના હેડક્વાટર પર 39 વર્ષીય મહિલા નસીમ અગહડમમેં ફાયરિંગ કરી ચાર લોકોને ઇજાગ્રસ્ત કર્યા અને પછી પોતે પણ ગોળી મારીને આત્મહત્યા કરી લીધી. પહેલા પ્રાથમિક તપાસમાં તેવું માનવામાં આવી રહ્યું હતું કે નસીમે યૂ ટ્યૂબમાં જ કામ કરતા પોતાના બોયફ્રેન્ડની સાથે કોઇ પર્સનલ વિવાદના કારણે આ ફાયરિંગ કર્યું હતું. પણ હવે આ ઘટનામાં નવો વળાંક આવ્યો છે. નસીમની ઓળખ હવે એક યૂ ટ્યૂબ ફ્રિક્વન્ટ યુઝર તરીકે થઇ છે. નસીમ આ વીડિયો સાઇટની કેટલીક નીતીઓથી ખૂબ જ નિરાશ અને ક્રોધિત હતી અને જેના કારણે જ તેણે આ અંતિમ પગલું ભર્યું હતું. નસીમે યૂ ટ્યૂબની નીતિઓને તાનાશાહી ગણાવી હતી. મંગળવારે થયેલી આ ઘટનામાં ચાર લોકો ઇજાગ્રસ્ત થયા છે જેમાંથી એક મહિલાની હાલત ગંભીર છે.